Zoma 18 jolay 1969, iv lah 3962 fa nahoana no tsy hamely ise? Hoy aho. Misy tsy metimety angaha? Misy tsy metimety, hoy balesa, saingy tsy ny vatana no voa fa ny saina ka izany indrindra no tokony hamelezan’ise, hoy aho. Ary ataoko ity ise ihany no nanoro ahy fa ity no sady fanafodin’ny sorisory sy ny ahiahy no fampitomboana ny hafaliana. Izaho izao misy tsy metimety koa ny saiko no mahatonga ahy hamely. Tsy mety anefa balesa na dia nandrisika azy ery aho tsy maninona, hoy aho, fa hasiko aloha ny anjaran’ise anio, ary rahampitso ise manarina izay tsy vitan’ise androany. Notohizako ihany ny vazivazy kanefa zara raha nitsiky balesa fa niondrikondrika fotsiny fa inona marina no mahavoa an’ise ity? Ny toaka tsy sotroina, ary amin’izay manjonitra toy ny nivoaham-paty te hilaza amin’ise izay mahazo ahy indrindra aho, hoy balesa, saingy mafy amiko ny milaza izany tena niova tokoa ise ry balesa! Inona no nifanafenantsika roa lahy hatramin’izay, na dia izay miafina indrindra aza ka mikasika antsika roa lahy mantsy ilay resaka tiako hatao, hoy izy, ka izany no mampiahotra ahy. Niova ny hevitro ka omeo toaka kely ihany indray aho izany ahay! Ary lazao amin’izay izay manahirana an’ise, dia holazaiko amin’ise koa izay mahazo ahy, indrindra taorian’ny fisehoan-javatra androany. Ary eo isika mitady izay handaminana azy te hivalo amin’ise aho ry jaona, hoy izy, nametraka ny verany fa tsy nisotro akory. Te hangataka famelana amin’ise aho, fa manaikitra ahy ny eritreritro, kanefa kanefa tena mahazendana ahy ity mahita an’ise, hoy aho. Ary tsy takatry ny saiko mihitsy izay ratsy mety ho nataon’ise tamiko ka tadiavin’ise hifonana. Sotroy aloha ity toaka, raha mbola tsy tapa-kevitra hiresaka ise, fa rahampitso mifampidinidinika. Notaperiny indray migoka koa ny verany dia nitodika ahy izy manjary mangidy mbamin’ny toaka ry ise! Hoy izy. Tsy ho andriko izany rahampitso izany fa aleoko izao ihany dia vakina ny resaka na ho inona na ho inona fiafarany izay tian’ise, hoy aho, fa izaho tsy maika akory. Isika hihaona marain-tsy hariva ihany iza no mahalala raha mbola hihaona isika, hoy balesa fa inona ihany izao ry ise, hoy aho. Lazao fa manjary tsy mahatsindry aho, amin’ny fomba firesak’ise. 35 sabotsy 19 jolay 1969, iv lah 3963 aoka tokoa ho lazaiko, hoy izy. Ny amintsika roa lahy no fototry ny resaka. Ny amiko angamba no tena marina. Te hangataka famelana amin’ise aho fa ratsy loatra ny nataoko tamin’ise, nosolokoiko hatramin’ny fitokisan’ise ahy tanteraka. Kanefa hamela ahy ve ise? Ary dia nitantara tokoa balesa, ka toy ny novakiam-baratra aho nihaino izay notantarainy nisaroro sy namitaka an’ise aho, hatramin’izao, hoy izy, ka azoko lazaina ho namadika ny fitiavana sy ny fitokian’ise. Azoko lazaina koa fa raha misy ny fitrangan-javatra androany dia anisan’ny nahatonga izany aho. Tsy iza anefa no nahatonga ahy ho sakaiza manody fa ingahy rainijery. Nisambo-bola taminy aho, nanorenako toerana fanamboarana sarety sy bisikilety. Tsy nandeha anefa ny raharaha, fa vitsy ny nampanao asa, ary izay nampanao indray dia nisy ny tsy nandoa vola. Tsy voalohako tery ny volan-drainijery, ka voatery nandeha tany an-kafa aho hikaroka izay hahafahako manefa ny trosako, nefa tsy hitako izay lalana. Ny manefy no asa manavanana ahy, nefa asa tany no hitako, ary izay indray tsy nisy asa naharitra fa karazan’asa vonjimaika foana no hitako na karama zara raha mahavelona no azoko. Farany, rahefa tsy hitako ihany izay hahitako vola, dia niverina teto an-tanàna aho, ka nibaboka tamin-drainijery fa tsy ho voaveriko ny trosany. Rahefa nandevilevy sy nandrahona ahy rainijery dia nilaza fa azony atao ny mifanamboatra amiko raha tiako. Tsy nandalindalina aho fa nanaiky avy hatrany, satria efa voafatony. Ny hitsikilo an’ise no nampanaoviny ahy, ary tsy vitan’ny hoe nampanginina ny fitakiana ny trosany tamiko fa izaho indray koa aza no mbola nomeny vola ho vidin-kasasarana sy hampiasaiko amin’izay heveriko ho mahamety azy, hifankahazoako bebe kokoa amin’ise. Ary dia izany no nahatonga ny fikasokasohana be tamin’ise, niarahako nisotro toaka tamin’ise ary dia inona no lazain’ise tany aminy, hoy aho? Nolazaiko azy daholo na ireo olona mpakety amin’ise fa miombon’asa amin’ise, na ireo nisambo- bola, na ireo nitantara zavatra samihafa na ireo nila torohevitra, ary dia hatramin’izay zava- madinika toy ny boky famakin’ise sy ny sakafonareo.